Vojenská kronika - Slovensko - Segeš, Vladimír slovenská autor - historik 4. februára 1950; kolektív autorov (Perfekt, a.s. a Vojenský historický ústav Bratislava, 2007)
Slovensko, i keď malá, nepočetná krajina, ležiaca vždy skôr na periférii či pomedzí európskeho diania, sa neuchránila pred mnohými vojnovými a násilnými konfliktmi. Všetky vojny, vojenské operácie a ťaženia sa nejakým spôsobom odzrkadlili v rôznych oblastiach života spoločenstva, a preto sú vojenské dejiny neodmysliteľnou súčasťou tak všeobecnej, ako aj našej národnej histórie.
Táto veľkolepá monografia vznikla ako príspevok k poznaniu mnohorakosti slovenskej vojenskej minulosti a približuje komplexne časové obdobie od pravekých dejín až po rok 2006. Jej profesionálny spôsob podania informácií podporil aj zodpovedný prístup autorov k problematike a nespochybniteľnosť výsledkov výskumov na pramennej báze. Pre čitateľský záujem a predstavivosť publikáciu obohacujú aj relatívne samostatné zložky a tabuľky: stratégia a taktika boja, história vývoja organizácie ozbrojených síl, ako aj dejiny vojenskej techniky, výzbroje a výstroja či vojenského myslenia. Zárukou úspešnosti publikácie je dobre zostavený autorský tím renomovaných odborníkov z Vojenského historického ústavu, ktorých zámer podporila potreba spracovania tejto témy vo všeobecnom podaní pre širšiu verejnosť.
Keywords: slovenská literatúra; vojenské dejiny -- od praveku - 2006; sťahovanie národov -- 5.-10. storočie; Slovania; protihabsburské povstania; turecké nájazdy -- 1526-1711; ozbrojené sily -- 1918-2006 -- Slovensko; zahraničný odboj -- vojenstvo -- 1939-1945; Slovenské národné povstanie -- SNP -- 29.8.1944; studená vojna -- 1947-1991; vstup do NATO -- 29.3.2004; Slovensko -- dejiny; Uhorsko -- a Slováci -- 11. stor. -1526; Slovenská republika -- 1939-1945; odborné publikácie